**ΟΔΗΓΙΕΣ ΣΥΜΠΛΗΡΩΣΗΣ ΑΙΤΗΣΕΩΝ ΠΡΑΚΤΙΚΗΣ ΑΣΚΗΣΗΣ**

Οι αιτήσεις υποβάλλονται, **από 11.12.2014 έως 18.12.2014** στην Γραμματεία του Τμήματος με τον κάτωθι τρόπο:

 Μέσω της ιστοσελίδας του Τμήματος Διοίκησης Επιχειρήσεων και ακολουθώντας την παρακάτω διαδικασία βρίσκετε τα έντυπα:

[www.bma.upatras.gr](http://www.bma.upatras.gr)→ ΦΟΙΤΗΤΙΚΑ/ERASMUS → ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ → ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ-ΧΕΙΜΕΡΙΝΟ 2014-2015***.***

Στο σημείο αυτό, κάνετε download και τυπώνετε:

* την φόρμα **«ΑΙΤΗΣΗ ΣΥΜΜΕΤΟΧΗΣ»**(σε μορφή pdf).
* Την φόρμα **«ΣΤΟΙΧΕΙΑ ΔΙΚΑΙΟΥΧΟΥ»**

Η προτεινόμενη περίοδος Πρακτικής Άσκησης είναι **03/02/2015—03/04/2015.**

**Στην ΑΙΤΗΣΗ ΣΥΜΜΕΤΟΧΗΣ** θα πρέπει να συμπληρώσετε προσεκτικά και ευανάγνωστα όσα στοιχεία σας ζητούνται.

Προσοχή: Θα δηλώσετε ως email επικοινωνίας, αυστηρά το email που έχετε στο upnet ή upatras (bmaAM@upnet.gr) καθώς δε θα μπορείτε να λάβετε καμία ενημέρωση αν δηλώσετε διαφορετική ηλεκτρονική διεύθυνση.

Στο σημείο που γράφει «Προτεινόμενος Φορέας Απασχόλησης» θα πρέπει να συμπληρώσετε την ονομασία της Επιχείρησης όπου επιθυμείτε να κάνετε πρακτική άσκηση. Στην περίπτωση που η Επιχείρηση αυτή, δεν βρίσκεται στη λίστα επιχειρήσεων που έχουν ανακοινωθεί από το Τμήμα Διοίκησης Επιχειρήσεων, θα πρέπει να συμπληρώσετε και τα στοιχεία επικοινωνίας για κάποιον υπεύθυνο της Επιχείρησης, ώστε να επικοινωνήσουμε μαζί του και να επιβεβαιώσουμε ότι δύναται η επιχείρηση να σας δεχθεί.

**\*\*\*** Εάν κάποιος φοιτητής, θέλει να προτείνει ή να αιτηθεί και 2ης επιχείρησης/φορέα ως εναλλακτική επιλογή, παρακαλείται να το γράψει στο πίσω μέρος της αίτησης με την ένδειξη: 2η επιλογή επιχείρησης-στοιχεία επιχείρησης (όπου θα γράφει τον τίτλο της επιχείρησης εάν είναι στην λίστα ή στοιχεία επικοινωνίας της επιχείρησης εάν δεν είναι)

Εάν κάποιος/α φοιτητής/τρια έχει τη δυνατότητα να επικοινωνήσει με την επιχείρηση και εξασφαλίσει ότι δέχεται η επιχείρηση να υλοποιήσει εκεί την πρακτική του/της, τότε οφείλει να ενημερώσει τον υπεύθυνο της επιχείρησης πως θα πρέπει να επικοινωνήσει με το Εργαστήριο Πληροφοριακών Συστημάτων Διοίκησης & Επιχειρηματικής Νοημοσύνης του Τμήματος (στα στοιχεία επικοινωνίας που φαίνονται παρακάτω) καθώς και να εγγραφεί η επιχείρηση στο σύστημα ΑΤΛΑΣ (<http://atlas.grnet.gr/CompanyRegistration>) που αποτελεί και απαραίτητη προϋπόθεση συμμετοχής της επιχείρησης.

**Στα ΣΤΟΙΧΕΙΑ ΔΙΚΑΙΟΥΧΟΥ**, θα πρέπει να δοθεί ιδιαίτερη προσοχή όπου θα πρέπει να συμπληρωθούν ΟΛΑ τα στοιχεία που ζητούνται ΕΚΤΟΣ από τα στοιχεία που αφορούν σε Τραπεζικά Δεδομένα. Στην περίπτωση που δεν συμπληρωθεί κάποιο από τα στοιχεία που ζητείται, η αίτησή σας δεν θα λαμβάνεται υπόψη.

! Εφόσον συμπληρωθούν και τα δύο έντυπα, είναι απαραίτητο να υπογραφούν στο σημείο που αναγράφεται «ο αιτών/η αιτούσα» για την αίτηση και «Υπογραφή» για τα Στοιχεία Δικαιούχου.

! Τα έντυπα αυτά, θα συνοδεύονται υποχρεωτικά από απλή φωτοτυπία του Δελτίου Αστυνομικής Ταυτότητας του φοιτητή (και οι δύο όψεις) καθώς και αναλυτική βαθμολογία.

Οι φοιτητές παρακαλούνται να υποβάλλουν τις αιτήσεις τους με τα απαραίτητα δικαιολογητικά, στην Γραμματεία του Τμήματος, σε κλειστό φάκελο στο ξύλινο κουτί που βάζετε τις αιτήσεις ,**εντός της προβλεπόμενης ημερομηνίας**.

**ΜΕΘΟΔΟΣ ΕΥΡΕΣΗΣ ΕΠΙΧΕΙΡΗΣΕΩΝ**

Προκειμένου να αναζητήσετε επιχειρήσεις οι οποίες τυχόν να έχουν εκδηλώσει ενδιαφέρον να δεχθούν φοιτητές από το τμήμα μας για πρακτική άσκηση, θα μπείτε στον Ιστότοπο <http://atlas.grnet.gr/> ώστε να ενημερωθείτε για την διαδικασία, και εδώ <https://submit-atlas.grnet.gr/> για να κάνετε είσοδο ως Προπτυχιακός φοιτητής και να δείτε τις διαθέσιμες θέσεις. Αλλάζοντας τα διαθέσιμα φίλτρα, θα επιλέξετε Πανεπιστήμιο Πατρών-Σχολή Οργάνωσης Διοίκησης Επιχειρήσεων-Τμήμα Διοίκησης Επιχειρήσεων ώστε να δείτε αν υπάρχουν Επιχειρήσεις που έχουν ζητήσει αποκλειστικά από το Τμήμα μας φοιτητές για πρακτική άσκηση. Εάν δεν εμφανιστούν διαθέσιμες επιλογές, θα πρέπει να κάνετε συνολική αναζήτηση, βάζοντας φυσικά και την περιοχή που σας ενδιαφέρει.

Κάνοντας κλικ στην επιχείρηση ή στη θέση που σας ενδιαφέρει, θα δείτε τα στοιχεία επικοινωνίας δεξιά καθώς και τον μοναδικό κωδικό της θέσης αριστερά. Προτείνεται, να τα δηλώσετε στην αίτησή σας όπως και να επικοινωνήσετε με την επιχείρηση ώστε να διαπιστώσετε εάν η θέση είναι ακόμα διαθέσιμη.

\*\*\*Στην περίπτωση που έχετε υπόψη σας κάποια επιχείρηση η οποία είτε δεν είναι εγγεγραμμένη στο ΑΤΛΑΣ είτε δεν έχει καταχωρήσει τη θέση που σας αφορά, θα πρέπει να πείτε στον αρμόδιο της επιχείρησης να κάνει εγγραφή ή να επικοινωνήσει με το Γραφείο Πρακτικής του Πανεπιστημίου (κα. Βαγγελάτου Λουίζα 2610-996636) και να του εξηγήσουν πώς να κάνει καταχώρηση της θέσης. Σχετικές οδηγίες υπάρχουν και στο site του ΑΤΛΑΣ.

**Στοιχεία Επικοινωνίας**

Εργαστηρίο Πληροφοριακών Συστημάτων Διοίκησης & Επιχειρηματικής Νοημοσύνης, Τμήματος Διοίκησης Επιχειρήσεων:

Τηλ/Φαξ: 2610-969838 email: misbilab@upatras.gr

Πληροφορίες: Κατσαντά Δανάη